Plan+de+Orientación+e+Acción+Titorial

 No contexto educativo actual, considérase a orientación como inherente á propia educación, pois trata de contribuír á formación integral do alumnado, coa finalidade de capacitalo para unha aprendizaxe autónoma e unha participación activa, crítica e transformadora da sociedade ao longo de toda a súa vida, e á implicación e ao asesoramento dos pais e do resto dos axentes da comunidade educativa. A LOE no seu I CAPÍTULO O proxecto educativo incluirá o Plan de Orientación e Acción Titorial, entre as competencias do Departamento de Orientación establece: Colaborar co equipo directivo na elaboración do plan de orientación e acción titorial e no plan de convivencia para a súa inclusión no proxecto educativo e contribuír ao desenvolvemento e á aplicación dos mesmos, planificando e propoñendo actuacións dirixidas a facer efectiva a prevención da violencia, a mellora da convivencia escolar, a mediación e a resolución pacífica dos conflictos.  O profesorado responsable da orientación, entre as súas funcións terá a de: Colaborar no desenvolvemento do plan de orientación e acción titorial, asesorando nas súas funcións ao profesorado que teña asignadas as titorías, facilitándolles os recursos didácticos ou educativos necesarios e intervindo directamente co alumnado, xa sexa en grupos ou de forma individual, todo iso dacordo co que se recolla no dito plan. //En espera de que se publique normativa que desenvolva os diferentes aspectos deste decreto, e quedando derogada a orde que regulaba aspectos concretos deste plan, seguiremos funcionando provisionalmente co Plan de Orientación e Acción Titorial xa deseñado.//